Betliejus

Betliejus ( vert. „duonos miestas“;  vert. „mėsos miestas“) – miestas Palestinoje, Vakarų Krante, maždaug 10 kilometrų į pietus nuo Jeruzalės. Muchafazos centras. 28 591 gyventojas (2017). Dauguma gyventojų arabai musulmonai.

Kristaus gimimo ir Rachelės palaidojimo vieta. Miestas svarbus tiek krikščionims, tiek judėjams. Seniau šis miestas buvo vadinamas Efrata.

 Istorija 
Betliejus minimas dar XIV a. pr. Kr. datuojamuose senovės Egipto Amarnos laiškuose. Judėjų Biblijoje aprašomas izraelitų laikotarpis; Betliejuje gimė Izraelio karalius Dovydas. Pasak Naujojo Testamento, Betliejuje gimė Jėzus Kristus.

Valdant Romos imperijai, miestas sugriautas imperatoriaus Hadriano, tačiau vėliau atstatytas Konstantino I, kurio įsakymu 327 m. pastatyta Gimimo bažnyčia. 529 m. Gimimo bažnyčia smarkiai apgadinta samariečių; po Bizantijos imperijos pergalės ją atstatė Justinianas I. 637 m. Betliejus prijungtas prie Kalifato.

1099–1187 m. Betliejų valdė kryžininkai. 1516 m. prijungtas prie Osmanų imperijos. Po Pirmojo pasaulinio karo žlugus Osmanų imperijai, Betliejus 1920–1948 m. priklausė britų Palestinos mandatui.

Per 1948 m. arabų–Izraelio karo Betliejus su visu Vakarų Krantu okupuotas Jordanijos. Per 1967 m. Šešių dienų karą okupuotas Izraelio. Pagal 1993 m. Oslo susitarimą Betliejus perduotas Palestinos autonomijos administracijai.

 Šaltiniai 

 Nuorodos 
 Betliejus

Kategorija:Pasaulio paveldo objektai Palestinoje
Kategorija:Palestinos miestai